Ramūnas Vilpišauskas

Ramūnas Vilpišauskas (g. 1972 m. kovo 26 d.) – Lietuvos politologas, Vilniaus universiteto Tarptautinių santykių ir politikos mokslų instituto direktorius (2009–2019 m.), Vilniaus universiteto profesorius, socialinių mokslų daktaras.Ramūnas Vilpišauskas. Visuotinė lietuvių enciklopedija. Nuoroda tikrinta 2025-08-31.

 Biografija 
Baigęs Vilniaus universitetą ir Lancaster‘io universitetą (Jungtinė Karalystė). Vilniaus universiteto Tarptautinių santykių ir politikos mokslų institute dirba nuo 1996-ųjų. Atliko mokslinius tyrimus su „Fulbright“ stipendija Columbia Universitete (JAV), Europos Universiteto Institute (Italija), Syracuse Universitete (JAV), Carleton Universitete (Kanada). Taip pat dėstė JAV bei Kanados universitetuose. 2004–2009 m. dirbo Lietuvos Respublikos Prezidento Valdo Adamkaus patarėju, Ekonominės ir socialinės politikos grupės vadovu, 2006–2009 m. koordinavo prezidento patarėjų darbą.

R. Vilpišauskas nuo 1997 m. iki 2004 m. lapkričio mėn. dirbo Lietuvos laisvosios rinkos instituto vyr. ekspertu. Jo inicijuojami buvo pradėti integracijos į Europos Sąjungą sąlygų ir pasekmių tyrimai, jis formavo Lietuvos laisvosios rinkos instituto poziciją dėl integracijos į Europos Sąjungą. 2003–2004 m. Lietuvos politologų asociacijos prezidentas. Lietuvos Pažangos tarybos, Saulėlydžio komisijos, Aukštojo mokslo tarybos narys.

 Mokslinė veikla 
Paskelbęs maždaug šimtą mokslinių darbų Europos integracijos tematika Lietuvos ir užsienio leidiniuose. Pagrindinės mokslinių tyrimų sritys – Europos ekonominė ir politinė integracija, tarptautinė politinė ekonomija, politikos analizė ir viešojo sektoriaus reformos.

 Šaltiniai 




Kategorija:Lietuvos politologai
Kategorija:Lietuvos pedagogai
Kategorija:VU Tarptautinių santykių ir politikos mokslų instituto dėstytojai
Kategorija:VU Tarptautinių santykių ir politikos mokslų instituto direktoriai